ABACAICE BEPUSHA UKUTI
Kuti Nacita Shani Nga ca Kuti Nacita Ifyo Abafyashi Bandesha?
Ifi e fyo wingacita nga taulefwaya ukulunda pa filubo wacitile.
Landa fye icishinka. Nga walabepa ubufi, kuti walenga abafyashi bobe balekelela fye ukukucetekela. Ulelanda icishinka, filya fine fye caciba.
Wilaesha ukuilungamika nelyo ukulenga camoneka kwati taulufyenye sana.
Uleibukisha lyonse ukuti “
ukwasuka ukwafuuka kunasha ubukali.”
—Amapinda 15:1.
Ulelomba ubwelelo. Kuti cawama ukulanga ukuti naumfwa ububi ukufuma pa nshi ya mutima obe pa fyo wacisakamika abafyashi bobe, na pa kulenga baumfwa ububi, nelyo pa kubalenga ukukwata imilimo na imbi, pantu ukucita ifi e kwingalenga no kuti bakubelele uluse.
Sumina ifyo balakucita. Ukusumina icilubo cilangililo ca kuti nomba naukula. Ico nomba ufwile ukucita, kulenga abafyashi bobe ukukucetekela na kabili.—Amapinda 20:11.
Wilaba ukuti abafyashi bobe balikwata insambu sha kukulungika. E mulandu wine Baibolo ilandila pa “
fipope fya kwa wiso” na pe “
funde lya kwa noko.”
Nga ca kutila ulefwaya abafyashi bobe balekupeelako ubuntungwa:
Ufwile ukulakonka amafunde yabo.
Uleba uwa cumfwila ica kuti bakucetekela no kucetekela ukuti uli wa cumfwila.
bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn